open-index/open-wikipedia-markdown huggingface dataset:
מייקל דוהאן

**מייקל סידני "מיק" דוהאן** (באנגלית: **Michael Sydney "Mick" Doohan**; נולד ב-4 ביוני 1965, בריזביין, אוסטרליה) הוא רוכב מרוצי אופנועים אוסטרלי שהיה חמש פעמים רצופות אלוף עולם ב-מרוצי אופנועי גרנד פרי בשנות ה-90 של המאה ה-20. הוא נחשב לאחד מגדולי הרוכבים בכל הזמנים בצוותא עם ג'אקומו אגוסטיני ווולנטינו רוסי האיטלקיים. בשנת 1996 זכה במינוי חבר מסדר אוסטרליה ובשנת 2000 זכה במדליית הספורט האוסטרלית .

## קריירה
דוהן נולד ב-1965 בגולד קוסט, קוינסלמג במשפחה ממוצא אירי. 
דוהאן החל את קריירת המרוצים בסדרת הסופרבייק האוסטרלית בשנות ה-80 של המאה ה-20. הוא אף זכה ב-1988 בסבב האוסטרלי של אליפות הסופרבייק העולמית. את קריירת הגרנד פרי הוא התחיל במרוץ היפני של 1989 כרוכב בקבוצת הונדה בקטגוריית ה-500 הבכירה. בניגוד לרוכבים רבים בסדרה, הוא לא התנסה במרוצים בקטגוריות נמוכות והתחיל להתחרות ב-500 תוך הסתמכות על ניסיון הסופרבייק. הוא סיים את העונה הראשונה במקום התשיעי.

בעונת 1990 הוא השיג ניצחון ראשון במרוץ של הונגריה וסיים את העונה במקום השלישי. עונה לאחר מכן הוא כבר השיג ניצחונות בשלושה מרוצים וסיים את כל המרוצים פרט לאחד על הפודיום. בתום העונה הוא מדורג במקום השני אחרי ויין רייני האמריקאי שזכה באליפות עולם שנייה.

עונת 1992 היוותה עבור דוהאן עונת מפנה. בעונה זו הוא היה מועמד בעל סיכויים גבוהים לזכייה בתואר, ואכן הוא ניצח בחמישה מרוצים והוביל באמצע העונה ב-65 נקודות. במרוץ ההולנדי של אסן הוא נפצע והפך מעשית לנכה בכף רגלו הימנית. הוא הושבת ממרוצים למשך 8 שבועות בהם מתחרהו רייני סגר את הפער בטבלת הניקוד ועבר להוביל. דוהאן חזר לשני המרוצים בסוף העונה אבל לא הצליח לסגור פער של 4 נקודות וכך זכה רייני באליפות עולם שלישית.

בעונת 1993 התרגל דוהאן לסגנון רכיבה חדש בו כף רגלו הימנית אינה משמשת להפעלת הבלם האחורי של האופנוע. לחלופין, הוא השתמש בהתקן מיוחד המאפשר לו לשלוט בבלם האחורי באמצעות אגודל יד שמאל. הוא הצליח לנצח במרוץ בודד וסיים רביעי בתום העונה.

חמש העונות הבאות מ-1994 ועד 1998 עברו על דוהאן בשליטה מוחלטת במרוצים ובסיום כל אחת מהן הוא זכה באליפות העולם. מתחריו לא היו יציבים ובכל העונות הוא זכה בשבעה מרוצים לפחות עם שיא של 12 ניצחונות בעונת 1997. מתחריו הבולטים ביותר באו מקרב קבוצתו שלו ובהם אלכס קריבייה הספרדי וטדיוקי אוקאדה היפני. בכל אותן שנים תרם דוהאן באופן עקבי לפיתוח אופנוע ה-NSR500 של הונדה והביא לעליונות אופנועי היצרן על פני אופנועי המתחרים, ובמקביל גם חבריו לקבוצה נהנו מכך.

את עונת 1999 פתח דוהאן עם תוצאות פושרות והפסדים לקני רוברטס (הבן). במרוץ השלישי של העונה הוא התרסק במסגרת מקצי האימונים. הוא שוב נאלץ לשבות ממרוצים לתקופה ארוכה עקב רגל שבורה וככל שהתארכה התקופה עלו חששות בקרב מעריציו שהוא לא יחזור לרכב. ואכן, לקראת סיום העונה הוא מודיע על פרישה ומסיים קריירת מרוצים מפוארת. 

לאחר פרישתו הועסק דוהאן כיועץ בקבוצת הונדה ויעץ לוולנטינו רוסי בצוותא עם ג'רמי ברג'ס, המכונאי הראשי שליווה אותו כל השנים בהונדה ועבר בהמשך לתפקיד המכונאי הראשי של רוסי. בשנת 2006 התחתן דוהאן עם סלינה סיינס, בת זוגו ואם שני ילדיו מזה עשור. בנו, ג'ק דוהאן, הוא נהג מרוצים הצפוי להתחרות באליפות הפורמולה 1 החל מעונת 2025.

## קישורים חיצוניים

* 

## הערות שוליים

קטגוריה:רוכבי אופנועי מרוץ אוסטרלים
קטגוריה:מסדר אוסטרליה: חברים
קטגוריה:זוכי מדליית הספורט האוסטרלית
קטגוריה:רוכבי קבוצת רפסול הונדה
קטגוריה:אלופי עולם ברכיבת אופנועי מרוץ
קטגוריה:אוסטרלים ממוצא אירי
קטגוריה:אוסטרלים שנולדו ב-1965
דני ג'ונס

**דניאל אלן דייוויד ג´ונס**, (באנגלית: **Daniel Alan David Jones**; נולד ב-12 במרץ 1986), המוכר יותר כדני ג'ונס, הוא אחד הזמרים המובילים ונגני הגיטרה בלהקת הרוק פופ הבריטית מקפליי, ביחד עם טום פלטצ'ר, דאגי פוינטר והארי ג'אד.

## ביוגרפיה
דני נולד בבולטון, אנגליה, והוא תומך נלהב של קבוצת הכדורגל בולטון וונדררס. הוא למד בתיכון ת´ורנליי ולמד מוזיקה אצל מר מרטין. הוא גדל עם אימו קת´י, אביו אלן ואחותו הגדולה וויקי (הגדולה ממנו בשנה), שהלכה איתו לתוכנית Steps To The Stars ביחד עם הלהקה שלהם Y2K. דני ניגן בגיטרה, אחותו שרה וחברם כריס ניגן בקלידים. הלהקה הופיעה בתוכנית עם השיר "Thank You" של אלאניס מוריסט והגיעו למקום השני.

דני הגיע למקפליי במקרה. ב-2001 הוא הלך לאודישנים במנצ'סטר ללהקת הבנים "V", כי חשב שזו להקה שגם מנגנת בנוסף לשירה (אודישנים אלו צולמו על ידי טום). דני פגש את טום ואת ההנהלה לאחר האודישן. לבסוף דני וטום עברו למלון בלונדון לחודשיים, שם כתבו והלחינו את אלבום הבכורה Room On The 3rd Floor בעזרתו של חבר באסטד לשעבר ג'יימס בורן.
במקפליי, ג´ונס השתתף בכתיבת כל שלושת האלבומים – Room On The 3rd Floor, Wonderland ו-Motion In The Ocean Radio ביחד עם טום פלטצ'ר, דאגי פוינטר והארי ג'אד.

בשנת 2017 החל לשמש כמנטור בתוכנית המציאות הבריטית "The Voice Kids", כאשר בעונה השלישית (ב-2019) זכה סם וולקינסון מהנבחרת שלו.

## חייו האישיים
ג´ונס מושפע מוזיקלית מברוס ספרינגסטין, בוב דילן, המי ו-E Street Band. ההופעה הראשונה שאליה הלך הייתה של ברוס ספרינגסטין, והוא אמר שאימו הייתה זו שגרמה לו להתעניין בזמר.
ג´ונס אומר, שכחוק לחיים, הוא משתדל לנהוג כלפי אחרים בדרך שבה היה רוצה שיתייחסו אליו. טום פלטצ´ר מאפיין אותו כ"גבר של נשים". הייתה פעם שמועה שטענה שדני רצה לעזוב את מקפליי כדי לקדם את קריירת הסולו שלו. הלהקה הכחישה את השמועה, ודני אמר ש"מקפליי היא בדם שלו" ושהוא לעולם לא יעזוב אותה בגלל שזוהי עבודת חייו. דני אמר פעם בראיון שהוא יישאר במקפליי עד שיהיה בן 60.

דני ג´ונס גם הופיע בקומדיית הנעורים אני והמזל שלי ביחד עם שאר הלהקה. הם שיחקו בסרט את עצמם, כלהקה שמנסה לפרוץ לאמריקה. הסרט יצא לאקרנים בארצות הברית ב-12 במאי 2006, ובבריטניה ב-30 ביוני 2006. בנוסף, הופיע ג'ונס עם שאר חברי הלהקה בסדרה "Casualty", שם הם גם שיחקו את עצמם כאשר הם מבקרים מעריץ חולה בבית החולים.

## קישורים חיצוניים

* האתר הרשמי של מקפליי

קטגוריה:זמרים בריטים
קטגוריה:גיטריסטים בריטים
קטגוריה:מקפליי
קטגוריה:שופטי תוכניות מציאות
קטגוריה:משתתפי הזמר במסכה (תוכנית טלוויזיה בריטית)
קטגוריה:זוכים בתוכניות מציאות
קטגוריה:בריטים שנולדו ב-1986
עוזה

**עוּזָה** הוא מושב חקלאי דתי בחבל לכיש אשר הוקם ב-1950 על ידי עולים מלוב. המושב משתייך לתנועת "הפועל המזרחי" ולמועצה אזורית שפיר ושוכן דרומית לקריית גת ומזרחית לכביש 40.
## גאוגרפיה
שטחו של המושב הוא כ-1,000 דונם וגובהו כ-140 מטרים מעל פני הים.

שם היישוב לקוח מ: "צִוָּה אֱלֹהֶיךָ עֻזֶּךָ עוּזָּה אֱלֹהִים זוּ פָּעַלְתָּ לָּנוּ"

מייסדי המושב היו בעיקר יוצאי חבל טריפוליטניה מהעיר זוארה והכפרים כסיר, יסיר ויפראן המרכיבים את "ג'בל" (חבל ההר הנמצא דרומית לזוארה).

תושבי המושב מגדלים גידולי שדה רבים כגון עגבניות, חיטה, ומלפפונים.
כמו כן במושב רפתות, דיר צאן, לולים ומשתלה.

בעוזה בית כנסת ישן וחדש, כולל ללימודי קודש ומועדון לנוער.

## קישורים חיצוניים

*עוזה, באתר המועצה האזורית שפיר
*
* 

## הערות שוליים

קטגוריה:יישובים שהוקמו ב-1950
קטגוריה:מושבים
קטגוריה:יישובים במחוז הדרום
קטגוריה:ישראל: יישובים
קטגוריה:יישובים דתיים בישראל
קטגוריה:יישובי הפועל המזרחי
קטגוריה:מושבים במחוז הדרום
קטגוריה:מישור החוף הדרומי: מושבים
הארי ג'אד

**הארולד מארק כריסטופר ג´אד** (באנגלית: Harry Mark Christopher Judd; נולד ב-23 בדצמבר 1985 בקלמספורד, אנגליה) הוא המתופף של להקת הפופ-רוק הבריטית "מקפליי", לצידם של חברי הלהקה טום פלטצ'ר, דני ג'ונס ודאגי פוינטר.

## ביוגרפיה
ג´אד נולד בקלמספורד, אסקס. ג'אד הוא הצעיר במשפחה, יש לו אח בשם איתן ואחות בשם קימברלי. הוא למד בבית-הספר אפינגהאם. הארי ג´אד מתופף במשך חמש שנים, ויש לו מעט קטעי שירה במקפליי, במסע הופעות הוא נוהג לשיר בגרסה מיוחדת את השיר Hero של אנריקה איגלסיאס. הוא לימד את עצמו לנגן בתופים. הלהקות האהובות עליו הן "The Who", להקת הרוק הקנדית Simple Plan, להקת הרוק האמריקנית Dashboard Confessional, דה יוזד, בלינק-182 והביטלס.

הוא מעורב לאחרונה בקמפיין צדקה הנקרא Rupert´s Fund, בהוקרה לחבר ותיק שחלה בלוקמיה בנעוריו, למרות שזה האחרון החלים מאז. במרץ 2006 ג´אד השתתף ב-Sport Relief – All Out For India, טיול של קבוצת סלבריטאים שטיילו בהודו כחלק מקבוצת קריקט, על מנת לסייע בגיוס כספים לילדים הגרים שם.

ב-2006, הופיע ג'אד בסרטה של לינדזי לוהן Just My Luck עם שאר חברי הלהקה, זה היה בזמן שלהארי היה קשר רומנטי עם לינדזי לוהן, אף על פי שהיא מכחישה זאת.

הארי נשוי לכנרית בשם איזי, שניגנה במסע ההופעות Wonderland של מקפליי בשנת 2005.

## קישורים חיצוניים

* 

* McFly האתר הרשמי של מקפליי

קטגוריה:מתופפים בריטים
קטגוריה:מקפליי
קטגוריה:מתחרי רוקדים עם כוכבים (בריטניה)
קטגוריה:אנגלים שנולדו ב-1985
אדריה איירווייז

שמאל|ממוזער|250px|בומברדיה CRJ-900ER של החברה
שמאל|ממוזער|250px|בומברדיה CRJ-700ER של החברה
**אדריה איירווייז** (באנגלית: **Adria Airways**) הייתה חברת התעופה הלאומית של סלובניה ובסיסה היה בנמל התעופה הבינלאומי ליובליאנה-ברניק.

## תולדות החברה
אדריה איירווייז נוסדה בשנת 1961 כחברת שכר בשם Adria Aviopromet והפעילה צי של מטוסים מדגם DC-6.

בשנת 1968 שנתה החברה את שמה ל-Inex Adria Aviopromet ורכשה את מטוס הסילון הראשון שלה מדגם DC-9. בשנת 1980 רכשה החברה מטוסים מדגם MD-80, הצטרפה ליאט"א והחלה בהפעלת טיסות סדירות. למרות זאת המשיכה החברה להתמקד בעיקר בהפעלת טיסות שכר.

בסוף שנות השמונים החלה החברה ברכש מטוסים מדגם איירבוס A320, ועם פירוק יוגוסלביה, אימצה את שמה הנוכחי והפכה למוביל הלאומי של סלובניה. ב-18 בנובמבר 2004 הצטרפה אדריה איירווייז אל ברית חברות התעופה סטאר אלייאנס במעמד של חברה אזורית, ובמקביל השתלבה במועדון הנוסע המתמיד של לופטהאנזה - Miles & More.

בשנת 2006 יצאה החברה בצעד מקורי של מכירת גופי מטוסיה כשטח פרסום לחברות מסחריות.

בשנת 2016 הופרטה החברה ומניותיה נקנו מהממשלה הסלובנית על ידי קבוצת משקיעים הרשומה בלוקסמבורג.

בספטמבר 2019 הודיעה החברה על הפסקת טיסותיה באופן זמני בשל מחסור במזומנים.
ב-30 בספטמבר הודיעה החברה על התחלת הליך פשיטת רגל וטיסותיה הופסקו.

## צי המטוסים
צי המטוסים של החברה נכון ליום פשיטת הרגל:

## פעילות החברה בישראל
החברה הפעילה 2-3 טיסות שכר שבועיות בין נמל התעופה בן-גוריון לבין נמל התעופה הבינלאומי ליובליאנה, טיסות אלו הופעלו רק בחודשי הקיץ.

## תאונות ואירועים
בהתחשב בגילה ובהיקף פעולתה, היו מטוסי החברה מעורבים במספר גדול של אסונות תעופה קשים:
*ב-30 באוקטובר 1975 התרסק מטוס החברה מדגם DC9-32 על גבעה סמוך לפראג צ'כוסלובקיה (בשל ערפל כבד ששרר אותה עת, היה המטוס בגישה לנחיתת מכשירים). האירוע נחשב לאסון התעופה הכבד בתולדות צ'כוסלובקיה.
*ב-10 בספטמבר 1976 התנגש מטוס החברה במטוס מדגם הוקר סידלי טריידנט של חברת בריטיש איירווייז מעל זאגרב יוגוסלביה. התאונה שגבתה את חייהם של 176 איש, נחשבה לאסון התעופה האווירי הכבד ביותר עד אותה עת, ונבעה מטעות של פקח טיסה על הקרקע.
*ב-1 בדצמבר 1981 התרסק מטוס חברה מדגם DC-9 על הר בעת גישה לנחיתה בשדה התעופה קמפו דל'אורו באז'אקסיו קורסיקה. באירוע זה נהרגו 178 איש.

## קישורים חיצוניים

* 

*  מדיה וקבצים בנושא אדריה איירווייז באתר Airliners.net

## הערות שוליים

קטגוריה:חברות סלובניות
קטגוריה:חברות תעופה לאומיות
קטגוריה:סלובניה: תחבורה
קטגוריה:סטאר אלייאנס
קטגוריה:אירופה: חברות תעופה
אצטדיון האורווה

שמאל|ממוזער|290px|האצטדיון העירוני של פתח תקווה במשחק בין הפועל פתח תקווה והפועל באר שבע (25 באוקטובר 1969)
**אצטדיון האורווה**, או בשמו הרשמי "**האצטדיון העירוני פתח תקווה**", היה אצטדיון בעיר פתח תקווה ששימש בעיקר כמגרשן הביתי של קבוצות הכדורגל של הפועל פתח תקווה ומכבי פתח תקווה עד להריסתו בשנת 2010. הוא היה ממוקם ברחוב אבשלום גיסין 39, ליד הספורטן, והכיל 6,800 מקומות ישיבה המרוכזים ביציע המערבי והמזרחי.

## היסטוריה
האצטדיון נבנה ב-1967 בכספם האישי של אנשי מפא"י הפתח תקוואים, ותיקי ההסתדרות ואנשי פלוגת הסדרן, ושמו הרשמי עד אמצע שנות התשעים היה אצטדיון הפועל פתח תקווה.

הוא נחנך במשחק ידידות בין הפועל פתח תקווה ומכבי חיפה ב-23 באוקטובר 1967, וכעבור שבוע התקיים בו משחק הליגה ראשון, בו הביסה הפועל פתח תקווה את הפועל חיפה בתוצאה 1:4.

האצטדיון שימש בתחילה את הפועל פתח תקווה, ובשנות השבעים הצטרפה גם מכבי פתח תקווה. לפני כן שיחקה הפועל ב"מגרש הפועל" ברחוב אברבנל, ומכבי במגרש מכבי בפתח תקווה ברחוב שטמפפר.

עד לשנות השמונים היה האצטדיון בבעלות מועצת הפועלים בפתח תקווה, ואז הועבר יחד עם נכסים נוספים לבעלות חברת נכסים חדשה של ההסתדרות.

בתחילה כלל האצטדיון יציע מערבי בלבד, לצד יציע עמידה מאולתרים מסביב לשאר המגרש. בתחילת שנות השבעים נבנה יציע עץ בצד המזרחי, ובסוף שנות השמונים הוא הוחלף ביציע בטון אשר זכה לכינוי המקורי "הבטון", גם לאחר שהותקנו בו כיסאות באיחור אופנתי, בשנת 2003.

באוקטובר 1995 הותקנו באצטדיון לראשונה זרקורים, והמשחק הראשון שנערך בו בשעות הערב היה בין הפועל פתח תקווה ומכבי חיפה, והסתיים בתיקו 3:3.

לקראת סוף שנות התשעים זכה האצטדיון לכינוי "האורווה", לאחר ביקורת של שחקני קבוצות אורחות על תנאי המגרש, והכינוי זכה לשימוש נרחב והפך לשם כמעט רשמי.

המשחק המפורסם ביותר שהתנהל באצטדיון הוא משחקה הביתי של הפועל פתח תקווה מול בית"ר ירושלים במסגרת חצי גמר גביע המדינה של עונת 1973/1974, ב-4 ביוני 1974. לקראת סיום ההארכה, לאחר שהפועל פתח תקווה עלתה ליתרון 2:3, רמסו אוהדי בית"ר את הגדרות, פרצו למגרש, תקפו את שחקני פתח תקווה ואת כוחות השיטור במקום, והרסו כל מה שנקרה בדרכם, באירוע שנחשב עד היום לתצוגת האלימות החמורה ביותר בכדורגל הישראלי.

ביוני 1997 רכש מאיר שמיר, אז הבעלים של הפועל פתח תקווה, את האצטדיון ואת מגרשי האימונים הסמוכים לו ביחד עם חברת אשדר וחברה נוספת שחברו תחת השם "החברה להצלת הפועל פתח תקווה" (הלה"פ).

סופו של האצטדיון הגיע עם סיום עונת 2009/10, ובחודש מאי 2010 החלו עבודות ההריסה שלו. על פי חוזה הרכישה המקורי האצטדיון היה אמור להיות בשימוש עד שיוקם אצטדיון חדש בבעלות העירייה בעיר, אך בפועל הוא נהרס עוד לפני כן.

שתי הקבוצות הפתח תקוואיות נדדו בינתיים לאצטדיון רמת גן ושיחקו שם במשך שנה וחצי עד שאצטדיון המושבה נחנך. בתמורה להקדמת הפינוי ותחילת הבנייה על הקרקע, סיכם מאיר שמיר עם הנהלת הפועל פתח תקווה על פיצוי שנתי של מיליון ש"ח לאורך עשר שנים. בפועל, הקבוצה הלכה לפירוק שנה לאחר מכן ותשלום הפיצויים לא הושלם.

לאורך השנים נשמעה ביקורת כלפי שמיר בנוגע לרווחים אותם הוא צפוי לגרוף הודות לבנייה העתידית על קרקע האצטדיון, ותחקיר של עיתון הארץ בשנת 2005 העריך את הרווחים הצפויים שלו ב-10 מיליון דולר.

לאחר הריסת האצטדיון נבנו במקומו מספר מגדלי מגורים.

## ראו גם
* הדרבי של פתח תקווה

## קישורים חיצוניים

## הערות שוליים

קטגוריה:פתח תקווה: אצטדיונים ומתקני ספורט
קטגוריה:הפועל פתח תקווה
קטגוריה:מכבי פתח תקווה
האורווה
אלזני (נהר)

נהר ה**אלַזַני** (בגאורגית: **ალაზანი**, באזרית: **Qanıx**) הוא נהר שזורם לרוחב הרי הקווקז.

האלזני הוא היובל העיקרי של נהר הקורה שבמערב גאורגיה, ונמשך לאורך 351 ק"מ. חלק מנתיבו מהווה את קו הגבול בין גאורגיה לאזרבייג'ן, לפני שהוא נפגש עם נהר הקורה במאגר מינגצ'וויר שליד העיר מינגצ'וויר שבאזרבייג'ן.

מקור הנהר בהרי הקווקז הגדול בהתמזגות שבין שני נהרות קטנים מדרום לרכס ההרים המרכזי של הקווקז. בתחילה הוא זורם מנפת אחמטה דרומה, לאחר מכן דרך עמק אלזני הפורה שבמחוז קאחתי לכיוון דרום-מזרח. זהו גם מרכז תעשיית יין גאורגית. לאחר מכן עובר במישור גארה-קאחתי, ולאחר מכן כובר ברכס ההרים ציווי גומבורי שבגאורגיה. במשך מאות בשנים, זה היה השער העיקרי לפולשים הפרסים. בצידו האזרי נמצא את אפיק אלזני, כאשר בחלק אחד הוא עובר בשפלת אלזני-אוריצ'אי ובחלק האחרון במדרונות הדרומיים של הרי הקווקז הגדול.

האלזני מתייבש במשך החורף, אבל בסוף האביב, שלג שנמס על ההרים זורם לנהר, זרימה שגורמת בדרך כלל לשיטפון. מימי הנהר משמשים להשקיה ולשתייה בעיקר. בשנות ה-90, משקיעים סינים בנו תחנת כוח הידרואלקטרית, שהשתמשו בזרימה החזקה של האלזני. הנהר הוא גם אתר תיירות פופולרי בקרב שוחרי הרפטינג.

זיהום קל של הנהר נובע מחומר ביולוגי של שפכים מערי האזור, וכן גם מהאזורים החקלאיים. בנפות: ע'וורלי ולגודחי, איכות המים נחשבת לנמוכה.

## קישורים חיצוניים

אלזני
אלזני
אלזני
קטגוריה:נהרות גבול
קטגוריה:גאורגיה: גבולות
קטגוריה:אזרבייג'ן: גבולות
סינמטוגרף

שמאל|ממוזער|250px|איור הממחיש את הפעלת הסינמטוגרף
**סינמטוגרף** (מצרפתית: **Cinématographe**) הייתה מצלמה ששימשה גם כמכשיר הקרנה ופיתוח לסרטים בעידן הראינוע. המכשיר הומצא על ידי האחים לומייר באמצע שנות התשעים של המאה התשע עשרה. 

ב-13 בפברואר 1895 רשמו האחים לומייר פטנט על מצלמה "סינמטוגרפית", ששימשה גם כמקרן וגם כמכונה להדפסת עותקים נוספים מן הסרטים שצולמו. משקל המכונה היה כחמישה קילוגרם. אחד החידושים העיקריים היה השימוש בנקבים קטנים משני צדי סרט הצילום על מנת לאפשר תנועה רציפה של הסרט. בתחילה השתמשו האחים בסרט מנייר, אך לאחר זמן מה עברו לצלולואיד.

ב-19 במרץ 1895 צילמו האחים באמצעות הסינמטוגרף את סרט הראינוע הראשון, "La sortie des usines Lumière" ("היציאה ממפעלי לומייר"), המציג תמונה של פועלים ביציאתם מן המפעל שהיה בבעלות האחים. יש הרואים בסרט זה את אביו של הסרט התיעודי.

ב-22 במרץ 1895 הציגו בחינם, בבית קפה בפריז, את סרט הראינוע הראשון שהוצג לקהל, "סעודת התינוק" ("Le Déjeuner de Bébé"). הסרט הציג את בנו בן השנתיים של לואי לומייר. לאחר מכן הציגו סרטים במקומות נוספים. בכינוס מקצועי של צלמים, צילמו את הצלמים הנכנסים לכינוס, ולאחר מכן הקרינו להם את הסרט במהלך הכינוס.

## קישורים חיצוניים

* 

קטגוריה:ראינוע
קטגוריה:היסטוריה של הקולנוע
נחושת גופרתית

[שמאל|ממוזער|250px|[גבישי נחושת גופרתית, דוגמה לצורה בעלת מים]]
[שמאל|ממוזער|250px|תא יחידה של [גביש נחושת גפרתית. ורוד=אטום נחושת, צהוב=גפרית, אדום=חמצן]]
**נחושת גופרתית** היא תרכובת כימית פאראמגנטית בעלת הנוסחה הכימית CuSO4. 
היא מופיעה כהידרטים: CuSO4·nH2O, כאשר n נע בין 1 ל-7. הפנטא-הידרט (n=5) הוא הנפוץ ביותר. מלח זה יכול להתקבל על ידי התגובה הכימית של חומצה גופרתית על מגוון סוגים של תרכובות נחושת, לדוגמה תחמוצת הנחושת.

הצורה חסרת מים שלו בעלת גוון ירוק חיוור או אבקה אפורה-לבנה, לעומתה, הצורה בעלת המים, הפנטא-הידראט CuSO4*(H2O)5, בעלת צבע כחול בהיר. צורה זאת קיימת בטבע בתור מינרל שנקרא Chalcanthite. היא מתמוססת במים בתגובה אקסוטרמית.

בחימום ל-63° החומר מאבד 2 מולקולות מים, עוד 2 מולקולות מים מתנדפות בחימום ל 109° וב-220°C אובדת מולקולת המים האחרונה ומתקבלת הצורה חסרת המים הלבנה. ב-650° מתפרק החומר לתחמוצת CuO ולגז SO3.

הנחושת הגופרתית משמשת בעיקר כחומר חיטוי כנגד פטריות. בכימיה אנליטית משמש החומר לזיהוי סוכר מחזר ההופך את הנחושת הגפרתית הכחולה לנחושת חד ערכית חמצנית Cu2O אדומה וקשת תמס. בעבר שימש החומר כמעורר הקאה. בנוסף לכך, בחומרי ההדברה הראשונים, אשר נועדו לקטול פטריות בכרמים, נעשה שימוש בנחושת גופרתית. פייר-מארי מיארדה, שהמציא את חומר ההדברה הראשון, סיפר שהרעיון עלה במוחו לאחר שראה כרם ענבים אשר לא ניזוק מפטריות, בניגוד לכרמים שמסביבו. הוא בדק את הנושא, וגילה שעליו של הכרם שלא ניזוק רוססו בנחושת גופרתית על מנת שהצבע הכחול יפחיד עוברי אורח, וימנע מהם לקטוף את ענביו. חומר ההדברה שהמציא, תערובת בורדו, נמצא בשימוש גם כיום.

נחושת גופרתית מיוצרת בתעשייה תוך הגבת נחושת מתכתית עם חומצה גופרתית מרוכזת חמה או תחמוצות נחושת עם חומצה גופרתית מדוללת. לשימוש במעבדה, נחושת גופרתית נרכשת בדרך כלל.

## קישורים חיצוניים

קטגוריה:מלחים
קטגוריה:סולפטים
קטגוריה:נחושת: תרכובות
אריה לייבוש הלברשטאם (צאנז-ז'מיגרד)

רבי **אריה לייבוש הלברשטאם** (כ"ה באלול ה'תרע"ב, 7 בספטמבר 1912 – י"ז בטבת ה'תשס"ז, 7 בינואר 2007) היה אדמו"ר בחסידות צאנז-ז'מיגראד.

## מתולדותיו
נולד בעיר ז'מיגראד לרחמה (לבית רובין) ורבי סיני הלברשטאם בנו של רבי ברוך הלברשטאם מגורליץ.

היה תלמידו של אב בית הדין של טשעבין שבגאליציה, רבי דב בריש ווידנפלד וכן למד כשלוש שנים בישיבת חכמי לובלין בה היה תלמידו המובהק של רבי מאיר שפירא מלובלין. במסגרת לימודיו בישיבה שמע גם שיעורים אצל רבי שמעון מזליכוב.

כאשר פרצה מלחמת העולם השנייה ברח עם אביו אל העיר לבוב שהייתה אז תחת שליטת ברית המועצות. האב והבן, לצד חצי מיליון יהודים אחרים, הוגלו על ידי השלטונות לסיביר וכך ניצלו חייו מהשמדה בשואה. בסיביר, ניצל מעבודת כפייה על ידי העלאה מכוונת של הדופק וכך שוחרר מעבודה על ידי הרופא.

כשהשתחרר ממחנה העבודה לאחר המלחמה עלה לארץ ישראל והתיישב בעיר פתח תקווה שם הקים את בית המדרש 'דברי חיים'. בהמשך עבר לגור ביפו ועם השנים עבר לבני ברק.

חיבר את סדרת הספרים 'אריה שאג' בת שבעה כרכים.

ביום י"ז בטבת ה'תשס"ז נפטר בלניאדו - מרכז רפואי צאנז בנתניה ונטמן בבית הקברות בהר הזיתים.

## משפחתו
נישא לאסתר מרים הדסה בתו של הרב יהודה צבי ברנדוויין ממנה נולד לו בנו הגדול, אך היא נפטרה לאחר מעט זמן והוא נישא בשנית לבתו של הרב מנחם מנדל בורנשטיין (בנו של רבי מאיר, אחיו וחתנו של ה"אבני נזר").
* בנו הגדול רבי סיני מבורו פארק.
* רבי צבי יעקב יהושע אדמו"ר באנטוורפן
* רבי חיים נפתלי אהרן מילא את מקומו כאדמו"ר בבני ברק. נפטר בפתאומיות, בגיל 64, בכ"א בכסלו תשע"ז.
* רבי אברהם יחזקאל שרגא מוויליאמסבורג, רב בית המדרש בית שלמה
* בתו לאה רחמה אשת הרב חנניה יום טוב ליפא רייך מבני ברק

## קישורים חיצוניים
* 

אריה לייבוש
קטגוריה:אדמו"רים ישראלים
קטגוריה:בני ברק: אדמו"רים
קטגוריה:בוגרי ישיבת חכמי לובלין
קטגוריה:יהודים הקבורים בהר הזיתים: חלקת גליציה
קטגוריה:יהודים גליציאנים
קטגוריה:ישראלים שנולדו ב-1912
קטגוריה:ישראלים שנפטרו ב-2007
אהרן שלמה מהריל

ממוזער
הרב **אהרן שלמה מהריל** בן כתריאל (? - כ"ג בחשון ה'תרצ"ט) היה רב ומקובל.

## קורות חייו
מוצאו בעיירה זאגר חדש שבליטא. כבן אותה עיירה, היה תלמיד חבר לבעל ה"לשם שבו ואחלמה" - הרב שלמה אלישיב. עלה לארץ ישראל בשנת ה׳תרס״ט (1908). בשנת ה׳תרע״א (1910-1911) התאלמן מאשתו באשע (בת שבע רבקה) לבית שניידר (Seheneider), ונישא לשיינא גיטל בת שמואל ליפשיץ, אחות ר׳ נתנאל סופר. אחיו היה ר' אייזיק יוסף (1947-1860) - קבור בהר הזיתים, בגוש צפון אמריקה.

צאצאיו : בנו הבכור חיים צבי הירש(1951-1878),בתו אידה(חיה דינה) באר (1928-1886, לוס אנג׳לס), בנו אברהם חנוך(1889- ?) ובנו הצעיר כתריאל נחמיה(1975-1896) שימש כרב עבור האסירים בכלא עכו בתקופת המנדט(עד לשבת שבוע לפני כ״ט בנובמבר 1947).

נפטר ב-כ"ג בחשוון ה'תרצ"ט (17 בנובמבר 1938) ונקבר בסמוך לרבו המקובל שלמה אלישיב בבית הקברות בהר הזיתים. אלמנתו שיינא גיטל נפטרה באפריל 1968 בסביבות גיל 100, וקבורה גם כן בהר הזיתים.

## ספריו
* **אישה לה**' - פירוש על "שער רוח הקודש" לרבי חיים ויטאל. נכתב בשנת תרע"ב. הוצאה נוספת יצאה בשנת תרל"ד.
* **[https://www.hebrewbooks.org/22604 מנחה לה']** - ביאור על ספר "מסילות חכמה" לרבי מאיר הכהן פופרש. יצא לאור בשנת תרע"ד.
* **[http://hebrewbooks.org/31189 ספר בירורי מידות]** - יצא לאור בשנת תרפ"ג.
* **טועמיה חיים זכו ** (חלק א, חלק ב, חלק ג) - פירוש וביאור על ספר עץ חיים. בספר יש שלושה חלקים, הראשון נדפס בשנת תרפ"ד, השני בתרפ"ו והשלישי בתרפ"ז.
* **[http://www.hebrewbooks.org/5411 פאה בקמה]** פירוש על מסכת אבות. יצא לאור בשנת תרפ"ט (1928).
* הסכמה מאת הרב מהריל על הספר "אור הלבנה" שחיברו הרב יעקב בן הרב שאול קצין, שם מופיעה גם הסכמתו של הרב יוסף חיים זוננפלד.

## קישורים חיצוניים

* המקובל אהרן שלמה מהריל - באתר MyTzadik
* ידיעה על פטירתו בעיתון הצופה
* 

קטגוריה:רבנים ליטאים
קטגוריה:מקובלים
קטגוריה:רבנים ביישוב
קטגוריה:ירושלים: רבנים
קטגוריה:יהודים הקבורים בהר הזיתים: חלקת הנביאים
קטגוריה:פרשני מסכת אבות
דופק

שמאל|ממוזער|250px|מישוש דופק בעורק הרדיאלי
ממוזער|250px|נקודות מומלצות למדידת הדופק

**דופק** הוא הכינוי להתכווצות והתרחבות קצבית של עורק באמצעות זרימת דם על ידי הלב. באמצעות הדופק ניתן לבדוק את מספר פעימות הלב בדקה, כלומר את קצב הלב.

ניתן להרגיש את הדופק בעורקים הקרובים לעור. הדופק הסטנדרטי של ילדים גדולים ומבוגרים (גיל 10+) במצב מנוחה הוא 60–100 פעימות לדקה.הדופק מושפע מנפח הפעימה של הלב - כמות הדם שמזרים הלב בכל פעימה; ומכמות הדם שהלב צריך להזרים בדקה - תפוקת לב. במצב מנוחה, על הלב להזרים בדקה אחת את כל כמות הדם שבגוף, בממוצע - 4.5 ליטרים אצל אישה ו-5.5 אצל גבר. בזמן מאמץ, פעילות גופנית, התרגשות או פחד, על הלב להזרים יותר דם על מנת לספק יותר חמצן לשרירים, ולפיכך הדופק עולה.

אצל ספורטאים, אשר מתאמנים דרך קבע במצב של דופק מהיר, שריר הלב מתפתח וגדל, וכך גם גדל נפח הפעימה של הלב ובהתאם יורד קצב פעימות הלב במצב מנוחה. ערכי דופק במצב מנוחה לספורטאים הם 40–60 לדקה, וכך גם לאנשים אשר שומרים על כושר גופני גבוה. במאמץ אצל אדם ממוצע תפוקת הלב גדלה עד פי 6 מהתפוקה הרגילה.

בעת היריון עולה קצב הלב אצל האישה בממוצע ב-15 פעימות לדקה, עקב תפוקת לב גבוהה יותר.

**[[טכיקרדיה]]** היא מצב של קצב לב העולה על הקצב הנורמלי בזמן מנוחה, למרות שהאדם עצמו נמצא במנוחה.

## ערכי דופק תקינים לפי גיל



## דרכי מדידה

בעבר היה נהוג לבדוק את **הדופק המקסימלי** בנוסחה הבאה: 220-הגיל, כלומר על פי הנוסחה הדופק המקסימלי של תינוק בן יומו הוא: 220, ואילו הדופק המרבי של אדם בן 20 הוא: 200. כיום נהוג לחשב את הדופק המקסימלי בדרכים שונות ומגוונות.

בדרך כלל הדופק נמדד בעזרת מישוש עורק החישור (הרדיאלי) ליד שורש כף היד או בעזרת מישוש עורק תרדמני (הקרוטיד) בצוואר. לעיתים מודדים דופק באתרים אחרים בגוף כדי להתרשם מאספקת הדם לאזור, כמו מישוש עורק השוקה האחורי באזור הקרסול, או עורק הירך (הפמורלי) במפשעה, לשם קבלת ידיעה על זרימת דם תקינה לגפה התחתונה.

במדידת דופק בעזרת מישוש עורק החישור (הרדיאלי) מניחים שתי אצבעות בין גיד השריר כופף שורש היד החישורי (הגיד הבולט ביותר בקדמת האמה) לגידי האגודל הסמוכים לו, (באזור שורש האגודל) ולוחצים בעדינות על המקום עד שמאתרים את הפעימות (ראו תמונה). (מדידה בעזרת האגודל עלולה לתת תוצאה כוזבת שכן ניתן לחוש בו פעימות של הדופק העצמי). לחישוב מספר פעימות הלב בדקה מונים 15 שניות ומכפילים את התוצאה בארבע, או מנייה במשך זמן שונה - וחישוב בהתאם, לפי הנוחות ולפי רמת הדיוק הנדרשת (ככל שזמן המנייה ארוך יותר כך התוצאה מדויקת יותר). אצל תינוק המדידה מתבצעת בעורק הזרוע (הברכיאלי), שעובר בחלק הפנימי של הזרוע, בדומה למדידה אצל מבוגר.
בהחייאה מודדים דופק תמיד בעורק התרדמני שנמצא בצוואר. כיום ניתן למדוד דופק תוך שימוש בסמארטפון. המכשיר עושה זאת על ידי  מדידת שינויים מחזוריים בתמונות הווידאו שהוא מצלם. שיטה זו דומה לשיטה בה מודד אוקסימטר את סטורציית החמצן בדם, במרפאות ובבתי חולים.

## דופק בפסיכופיזיולוגיה
הדופק משמש בתחום הפסיכופיזיולוגיה כמדד לדחק ולעומס קוגניטיבי. במצבים אלה חלה עליה בפעילות מערכת העצבים הפראסימפתטית וכחלק ממנה עולה הדופק. חלון הזמן של נתוני הדופק הדרוש לצורך זיהוי מצבים אלה נע בדרך כלל בין 30 שניות ל-5 דקות, אך נמצא שניתן לזהות מצבי דחק ועומס קוגניטיבי גם בחלון זמן קטן של 4 שניות בלבד.

## ראו גם
* לחץ דם
*נפח פעימה
*סיבולת לב-ריאה
*קצב לב ותוחלת חיים
*פסיכופיזיולוגיה

## קישורים חיצוניים

חיזוי דופק מרבי באתר של מכון וינגייט.
* 
* 

## הערות שוליים

קטגוריה:מערכת ההובלה
קטגוריה:פעילות גופנית
חילוקסקי (נפה)

**נפת חִילוֹקְסְקִי** (רוסית **Хилокский район**) היא אחת מ-28 הנפות של מחוז עבר הבאיקל. העיר הראשית היא חילוק. הנפה כוללת עיר אחת, מושב עובדים אחד, ו-27 כפרים. הנפה מחולקת ל-10 מועצות כפריות, מועצה עירונית אחת, ומושב עובדים. הנפה גובלת ברפובליקת בוריאטיה.

## יישובי נפת חילוקסקי
* חילוק
* בדה
* דוטיי
* אנגורוק
* חילוגוסון
* אוליאסטוי
* ז'ילין חוטור
* לינבו אוזרו
* גרשלון
* אלנטויקה
* חושנגה
* ארנור
* דייגור
* חרגון
* סרנטוי
* טיידוט
* זגרינו
* אולטקה
* אוקוריק
* מוגזון
* סוסנובקה
* ז'יפחגן
* גלינקה
* זורון
* טרפחן
* שילה
* זקולטה
* מוחור-שיביקרה

## קישורים חיצוניים

* 

קטגוריה:חבל מנהלי עבר הבאיקל: נפות
אי המטמון (מלון)

**אי המטמון** (באנגלית: **Treasure Island**, נקרא בראשי תיבות: **ti**) הוא בית מלון וקזינו בו 2,885 חדרים הממוקם בסטריפ של לאס וגאס, נבדה.

## היסטוריה
המלון והקזינו נבנו עבור חברת אתרי נופש מיראז' שהייתה בבעלות סטיב וין (Steve Wynn). כיום המלון נמצא בבעלות חברת MGM מיראז'. בעת בנייתו ועם פתיחתו בשנת 1993 יועד המלון לנופש של משפחות עם ילדים, ולכן היו במלון מספר רב של אתרי משחקי וידאו וכן בחזית המלון, בין המלון והסטריפ נבנה מפרץ בין שני צוקים, שנקרא "מפרץ שודדי הים" (Buccaneer Bay), ומדי לילה נערך בו קרב בין ספינת שודדי ים שניסתה לכבוש את העיירה שבמפרץ לבין אונייה של חיילים קולוניאליים בריטיים שניסו להגן על העיירה. העיירה היוותה למעשה את הכניסה אל המלון.

בשנת 2003, לאור השינויים בהרגלי הנופשים של לאס וגאס, והביקוש הפוחת לאתרי נופש המיועדים למשפחות עם ילדים קטנים, שינה המלון את התמה שלו במטרה להביא לקוחות בוגרים יותר. בהתאם, נסגרו אתרי משחקי הווידאו, לוגו המלון שונה מדגל הגולגולת והעצמות והוחלף ללוגו ה"ti" הנוכחי, ומופע חדש בשם "הסירנות של TI" (באנגלית "The Sirens of TI") נערך במפרץ שבין המלון והסטריפ שנקרא כיום "מפרץ הסירנות" ("Sirens' Cove"). המופע מיועד לקהל מבוגר יותר ובעל תכנים תואמים.

במלון נערך המופע של קרקס השמש - "מיסטר". מופע זה היה הראשון מבין מופעי קרקס השמש בעיר, והצלחתו הביאה לשינוי באופיים של המופעים הנערכים במלונות העיר, כמו גם למספר מופעים נוסף של קרקס השמש המופיעים בעיר מידי ערב.

## קישורים חיצוניים

* 
ממוזער|ימין|250px|הופעה בחזית המלון

קטגוריה:לאס וגאס: קזינו
קטגוריה:לאס וגאס: בתי מלון
קטגוריה:הסטריפ
קטגוריה:מלונות גורדי שחקים
קבוצת מקלארן

**קבוצת מקלארן** (באנגלית: **McLaren Technology Group**) היא קבוצת חברות רכב בריטית, הממוקמת במרכז הטכנולוגיה של מקלארן שתוכנן על ידי האדריכל נורמן פוסטר ונמצא בווקינג, בריטניה. קבוצת החברות נוסדה על ידי רון דניס וממוקדת סביב צוות מקלארן-מרצדס המתחרה במרוצי מכוניות ובונה מכוניות מרוץ לפורמולה 1.

## היסטוריית קבוצת הפורמולה 1

קבוצת הפורמולה 1 של מקלארן היא אחת מקבוצות הפורמולה 1 הוותיקות והמצליחות ביותר. היא זכתה 9 פעמים באליפות היצרנים, בשנים 1974, 1984, 1985, 1988, 1989, 1990, 1991, 1998 ו-2024.

בשנים 1972 ו-1974 זכה הנהג הברזילאי אמרסון פיטיפלדי באליפות. בשנת 1976 זכה הנהג הבריטי ג'יימס האנט. בשנים 1985, 1986, 1989 זכה הנהג הצרפתי אלן פרוסט. בשנים 1988, 1990 ו-1991 זכה הנהג הברזילאי איירטון סנה. בשנים 1998–1999 זכה הנהג הפיני מיקה הקינן. בשנת 2008 זכה הנהג לואיס המילטון באליפות הנהגים האחרונה של הקבוצה.

בשנת 2024 זכתה הקבוצה בתחרות היצרנים (המהנדס אנדרה סטלה הוא מנהל הקבוצה).

## חברות בקבוצה
* מקלארן רייסינג -  החברה העומדת מאחורי צוות המרוצים ובונה את המכוניות עבורו.
* מקלארן אוטומוטיב, חברה המייצרת מכוניות כביש בכמויות קטנות תוך שימוש בטכנולוגיות מרוצים. החברה יצרה את המכונית מקלארן F1 וייצרה בשיתוף עם מרצדס-בנץ את דגם ה-מרצדס-בנץ SLR מקלארן. בספטמבר 2009 חשפה החברה את מכוניתה העתידית מקלארן MP4-12C.
* McLaren Electronic Systems המייצרת מערכות בקרה אלקטרוניות למכוניות מרוץ ובכלל לכלי רכב.
* McLaren Marketing, גוף השיווק של הקבוצה.
* Absolute Taste, חברת הסעדה (קייטרינג) לקבוצת מקלארן.
* Lydden Circuit, המנהלת מסלול מרוצים בשם זה ליד העיר דובר שבמחוז קנט.
* McLaren Applied Technologies, חברת מחקר טכנולוגי המפתחת שימושים מסחריים לטכנולוגיות המפותחות על ידי מקלארן.

## קישורים חיצוניים

* 

* 5 הדגמים המוצלחים של מקלארן

## הערות שוליים

*
קטגוריה:יצרני רכב בריטיים
מקלארן
שיבולת

**שיבולת** (**שִׁבֹּלֶת**) היא מילה מקראית המשמשת בשפות שונות גם במשמעות של אמצעי זיהוי אתני או תרבותי (Shibboleth).

## הערות שוליים
איסי בן יהודה

**איסי בן יהודה** היה תנא שחי בדור החמישי לתנאים (סוף המאה השנייה ותחילת המאה השלישית). הגיע מהוצל שבבבל לארץ ישראל, ולכן נקרא גם "יוסף הבבלי", "איסי איש הוצל" או "איסי בר נתן". היה תלמידו של רבי אלעזר בן שמוע.

מדבריו ידועה דעתו כי החיוב "מפני שיבה תקום", שלדעת חכמים נאמר רק על תלמיד חכם, נאמר לדעתו על כל זקן, ואפילו "זקן אשמאי".

## זהותו
במסכת פסחים מובא: הוא יוסף איש הוצל, הוא יוסף הבבלי, הוא איסי בן גור אריה, הוא איסי בן יהודה, הוא איסי בן גמליאל, הוא איסי בן מהללאל. ומה שמו? איסי בן עקביה שמו. 

מסופר אודותיו: 

רב אסי, תלמידו של רב, ייחס את עצמו לממשיכו של איסי בן יהודה. על כך מסופר בתלמוד, כי שילא בר אבינא מגדולי תלמידיו של רב, נהג לפסוק כמותו בפסק מסוים בהלכות נדה. לפני פטירתו של רב, שהה רב אסי ליד מיטתו, ורב אמר לו כי הוא חוזר בו מפסקו זה, אלא ששילא בר אבינא תלמידו עדיין נוהג כמותו, ולכן - הורה לרב לרב אסי - "גרייה", כלומר: שכנע אותו בטעמים וראיות כי פסק זה אינו נכון. רב אסי לא שמע בבירור את קולו של רב, וחשב כי הוא אומר מילה דומה בארמית שמשמעותה שונה - "גדייה", כלומר: אם לא יסכים לדבריך, כרות אותו על ידי שמתא. לאחר פטירתו של רב בא רב אסי לשילא ואמר לו כי רב חזר בו מפסקו. נענה שילא: אם היה רב חוזר בו מפסקו, הוא היה אומר לי זאת, שהרי ידע שנוהג אני על פי פסקיו. כאשר ראה רב אסי ששילא מסרב להשמע לדבריו, הוא הטיל עליו שמתא, כהוראתו של רב (כפי שחשב בטעות). בא אליו שילא ואמר לו: האם אינך דואג ממאמר חז"ל "והוי זהיר בגחלתן שלא תכווה"?! נענה רב אסי: כוחי גדול כשל התנא איסי בן יהודה, שנקרא גם איסי בן גור אריה, איסי בן גמליאל, ואיסי בן מהללאל (השם איסי דומה לשם אסי), "**אסי**תא דנחשא דלא שלט ביה רקבא" - כרפואה שנוצרת על ידי ארס של נחש, שלא שולט בו רקבון. נענה שילא בר אבינא: אני הוא שילא בר אבינא, פטיש החזק השובר את ארס הנחש. כאשר אמר זאת שילא, חלה רב אסי בחולי חמור, ולא יכול היה להרפא ממנו. כאשר נרפא מחולי אחד נפל לחולי אחר וחוזר חלילה, עד שנפטר. מיד לאחר שנפטר עוד לפני שנקבר רב אסי, אמר רב שילא לאשתו: הכיני לי תכריכים, נאלץ אני להפטר מכיוון שחושש אני מרב אסי שלא ילשין עלי אצל רב בשמים. אשתו הכינה לו תכריכים והוא נפטר. החכמים קיימו את שני ההלויות של שני החכמים שנפטרו באותו יום יחד, והחכמים ראו כי ההדסים של הדס, שאותם נהוג היה להניח על מיטתם של הנפטרים, פורחים ממיטה למיטה, והסיקו שהחכמים עשו שלום בשמים.

## מאמרותיו
*אמר רבה בר בר חנה אמר רבי שמואל בר מרתא אמר רב משום רבי יוסי איש הוצל: .

## לקריאה נוספת
* **לתולדות התנא איסי בן יהודה**, סיני לד' עמודים רלא - רמ. שכה - שלד

## קישורים חיצוניים

* 
* 
* 
* 
* 

## הערות שוליים

קטגוריה:הדור החמישי לתנאים
קטגוריה:תנאי בבל
קטגוריה:תלמידי רבי אלעזר בן שמוע
קטגוריה:עולים לארץ ישראל במאה ה-2
קטגוריה:עולים מבבל לארץ ישראל בעת העתיקה
קטגוריה:יהודי בבל במאה ה-2
טראנאקי (חבל)

**טרנאקי** (**Taranaki**) הוא חבל במערב האי הצפוני של ניו זילנד הכולל את הר טראנאקי וסביבתו. שטחו של החבל הוא 7,257 ק"מ רבוע ומתגוררים בו 105,000 תושבים, כמחצית מהם בעיר ניו פלימות' (New Plymouth). רוב הקרקע באזור מורכבת מאדמת בזלת שנוצרה כתוצאה מפעילות געשית של הר טרנאקי. אדמה זו ביחד עם כמות משקעים גדולה יוצרים בחבל תנאים טובים לחקלאות, שהענף הבולט בה הוא גידול בקר לחלב.

בתחומי החבל ולחופיו נמצאים מספר שדות נפט וגז טבעי גדולים, כולל שדה הגז מאוי - הגדול ביותר בניו זילנד. בתחומו נמצא גם פארק לאומי אגמונט, הפארק הלאומי השני שהוכרז בניו זילנד.

## חלוקה מנהלית
מבחינה מנהלית החבל מחולק לשלוש רשויות אזוריות, כולן מחוזות. את המחוז סטרטפורד טראנאקי חלוקת עם מנוואטו-ונגנאוי שממזרח.

## דמוגרפיה

## קישורים חיצוניים
* 

* 

## הערות שוליים

קטגוריה:ניו זילנד: חבלים
קטגוריה:האי הצפוני
אמנת ז'נבה השנייה

**אמנת ז'נבה השנייה 1906** מחילה את אמנת ז'נבה הראשונה, הנוגעת להגנה על צוותים רפואיים ודתיים, על מצבי מלחמה בים. האמנה מעניקה הגנה לאניות המשמשות למתן סיוע רפואי. על האמנה חתומות כ-196 מדינות.

## מבנה האמנה
באמנה ישנם כ-63 סעיפים, ובהם:

* סעיפים 12 ו-18 מחייבים את כל הצדדים להגן ולטפל בפצועים, החולים ובספינות טרופות.
* סעיף 21 מאפשר לפנות לכלי שיט נייטרליים כדי לסייע באיסוף ולטפל בפצועים, חולים וספינות טרופות. אך לא ניתן ללכוד את הכלים הנייטרליים.
* סעיף 22 קובע כי לא ניתן להשתמש בספינות בית חולים לכל מטרה צבאית, ובשל משימתן ההומניטרית, לא ניתן לתקוף או ללכוד אותן.
* סעיפים 36 ו-37 מגנים על אנשי דת ורפואה המשרתים על ספינת קרב.

## קישורים חיצוניים

* אמנת ז'נבה השנייה, באתר ויקיטקסט 

ב
ז'נבה השנייה
קטגוריה:דיני מלחמה
אמנת ז'נבה הראשונה

**אמנת ז'נבה הראשונה 1864** קובעת הגנות לחיילים פצועים וחולים, וכללים לאיסוף פצועים וחולים ולטיפול בהם בשדה הקרב:
* חייל פצוע איננו מטרה לגיטימית, משום שאינו מסוגל עוד להילחם, ולכן אין לתקוף אותו או לפגוע בו.
* חייל פצוע זכאי לטיפול ולהשגחה רפואית.
* הצוות הרפואי אף הוא צריך להיות מוגן, על מכשיריו ועל כלי הרכב והמבנים, המשמשים אותו לצורך טיפול בפצועים.
* לכוחות הלוחמים אסור להפריע לצוות רפואי בעבודתו או לעכב אותו, ואין לכפות עליו עשייה הנוגדת את תפקידו.
* הצוות הרפואי והציוד צריכים להיות מסומנים בצלב או בסהר, אדום על רקע לבן, כדי לזכות בהגנות האמנה.
* הצוותים הרפואיים חייבים לנהוג ללא משוא פנים ובאופן נייטרלי.
* כל מי שמפר את הכללים (למשל פצוע או רופא המשתתף בלחימה) אינו זכאי עוד להגנת האמנה, בין אם מדובר בפצוע, באיש צוות רפואי או במכשור רפואי (אמבולנסים, בתי חולים).
* הגנות וכללים דומים חלים גם על צוותי דת.

## קישורים חיצוניים
* אמנת ז'נבה הראשונה, באתר ויקיטקסט האנגלי 

קטגוריה:ערכים שבהם תבנית בריטניקה אינה מתאימה
א
ז'נבה הראשונה
קטגוריה:דיני מלחמה
ז'נבה הראשונה
ז'נבה הראשונה
אמנת ז'נבה השלישית

**אמנת ז'נבה השלישית (1929)** דנה בזכויותיהם של שבויי מלחמה. העיקרון המרכזי באמנה זו הוא שכל חייל הנופל בשבי, הוא שבוי מלחמה ואינו אסיר.

באמנה זו ישנה אנלוגיה בין שבויי מלחמה לבין לוחמים. שבוי מלחמה, בניגוד לאסיר, לא עבר על חוק פלילי של מדינתו אלא ביצע את המוטל עליו בהתאם לחוקי המלחמה ובהתאם להוראות של מפקדיו. אמנה זו מפרטת את חובותיו של הכוח השובה כלפי שבויי המלחמה שבתחומו ומדגישה את האחריות, המוטלת עליו, לגורלם של השבויים.

הכוח השובה רשאי ליטול משבוי מלחמה אך ורק את חופש התנועה, הוא רשאי למנוע ממנו לשוב ולהילחם נגד המדינה או הארגון ששבו אותו. אסור לכוח השובה לשפוט ולהעניש שבוי-מלחמה, שביצע מעשים דומים לאלה שלוחמי הכוח השובה מבצעים. עם זאת, מותר וראוי להעמיד לדין פלילי שבוי מלחמה שחשוד בביצוע פשעי מלחמה, פשעים נגד האנושות וג'נוסייד (רצח עם).

## יחסים בין הכוח השובה והשבוי
אמנת ז'נבה השלישית מחייבת את הכוח השובה להתייחס אל שבוי המלחמה באופן אנושי, אוסרת לענותו נפשית או פיזית, מחייבת את שוביו לדאוג לצרכיו (מזון, ביטחון, טיפול רפואי, הליך הוגן, תכתובת עם משפחתו), להודיע לרשויות המתאמות (כגון לצד שלישי או נייטרלי בסכסוך) על דבר שבייתו ולאפשר לו ביקור של נציגי הצלב האדום הבינלאומי. עם תום המלחמה יש לאפשר לשבוי המלחמה לשוב למדינתו.

השבוי, מצדו, מחויב למסור לשוביו את פרטיו המזהים. לכוח השובה מותר לחקור את השבויים, אך, כאמור, ללא עינויים או הפעלת איומים. על הכוח השובה לייחס חשיבות רבה למיקום מחנה השבויים, באופן שלא ייווצר חשש לפגיעה במחנה בידי הכוחות הצבאיים של הצדדים השונים. אין להשתמש במחנה השבויים כ"מגן אנושי".

## זכאות לסטטוס של שבויי מלחמה
סעיף 4 באמנת ז'נבה השלישית קובע מי הם הזכאים לסטטוס של שבויי מלחמה:
*לוחמים של אחד הצדדים בסכסוך, השייכים למבנה צבאי מאורגן, לרבות אנשי מיליציה ומתנדבים, הנופלים בשבי היריב.
*לוחמים מקבוצות התנגדות שונות של אחד הצדדים בסכסוך, הפועלים בתוך השטח שלהם או מחוצה לו, בכלל זה פעילות בשטחים כבושים או מחוצה להם, כל עוד מתקיימים לגביהם התנאים הבאים: הם מצויים במנגנון היררכי וסרים למרות היררכית; מזהים את עצמם בסימן זיהוי המבחין אותם ממרחק; נושאים נשק באופן גלוי; נוהגים לפי כללי המלחמה.
*לוחמים בכוחות סדירים, הנאמנים לממשלה או רשות, שהכוח העוצר אינו מכיר בה.
*בני-אדם הנלווים לכוחות הלוחמים מבלי להימנות עליהם, סרים למרות הצבא ונושאים אישורים צבאיים: אזרחים בצוותי אוויר של כוחות הצבא, כתבים צבאיים, ספקים, אנשי שירות הרווחה.
*צוותים אזרחיים של כלי שיט ומטוסים.
*תושבים בשטח שאינו כבוש, אשר בהתקרב האויב נוטלים חלק בהגנה על עצמם, באופן ספונטני וללא יכולת להתארגן בכוחות צבא סדירים, בתנאי שהם נושאים נשק באופן גלוי ונוהגים לפי כללי המלחמה.

## זיהוי
סעיף 17 באמנה קובע כי הצדדים בסכסוך ימסרו בשבי פרטים אישיים בסיסיים בלבד בהם . בצבא הגנה לישראל מנופק בעת הגיוס לחיילים פנקס שבי המכיל מידע זה, נוסף על מידע רפואי ופנקס חיסונים מקוצר.

## ראו גם
* אמנות ז'נבה

## קישורים חיצוניים

* אמנת ז'נבה השלישית, באתר ויקיטקסט 

ג
קטגוריה:שביה
ז'נבה השלישית
קטגוריה:דיני מלחמה
מקלארן F1

**מקלארן F1** (אנגלית: **McLaren F1**) היא מכונית-על של חברת מקלארן אוטומוטיב, ולמעשה מכונית הכביש הראשונה של החברה.
## עיצוב
למכונית שלושה מושבים קדמיים בשונה מכל מכוניות הספורט המוכרות עד כה, והיא בנויה בתצורת קופה, ונמכרה בכ-640,000 ליש"ט, שווים של רכבים אלו בשנים האחרונות נסק ועומד על 8 מיליון עד 20 מיליון דולר תלוי במצבה ובהיסטוריה שלה. המכונית עוצבה על ידי גורדון מארי שמעצב את רוב המכוניות של הקבוצה עבור הפורמולה 1.

מנוע 6 הליטרים (12 צילינדרים) של ה-F1 עוצב ונבנה על ידי ב.מ.וו ומספק מקסימום  ב-7400 סל"ד. הייצור של ה-F1 המקורי החל ב-1992, ולאחר מכן ב-1995 הוצג דגם ה-LM וב-1997 דגם ה-GT.

ב-1998 דגם זה שבר את שיא העולם למכונית הסדרתית המהירה ביותר עם הגעה למהירות מרבית של , אך כיום המכונית SSC Tuatra RS של חברת SSC האמריקאית מחזיקה בשיא המהירות (532 קמ"ש).למעשה ה-F1 ממשיכה להחזיק בשיא המהירות למכוניות סדרתיות בעלות מנוע עם יניקה טבעית.

בסה"כ יוצרו 107 דגמים שונים של F1:
* 65 מסוג F1 - ועוד 5 אבות טיפוס.
* 5 F1 LM - ועוד אב טיפוס אחד.
* 2 F1 GT - ועוד אב טיפוס אחד.
* 9 F1 GTR - שנת ייצור 1995.
* 9 F1 GTR - שנת ייצור 1996.
* 10 F1 GTR - שנת ייצור 1997.
סה"כ 72 מכוניות כביש תקניות, 7 אבות טיפוס ו-28 מכוניות למטרות מרוץ.

## קישורים חיצוניים

## הערות שוליים

קטגוריה:מכוניות על
קטגוריה:דגמי מכוניות שהושקו ב-1992
קטגוריה:מכוניות בריטיות
קטגוריה:מכוניות מנוע מרכזי
F1
גבריאל ליפמן

**גבריאל ז'ונאס ליפמן** (בצרפתית: **Gabriel Jonas Lippmann**; 16 באוגוסט 1845 – 13 ביולי 1921) היה פיזיקאי וממציא צרפתי-יהודי יליד-לוקסמבורג, זוכה בפרס נובל לפיזיקה בשנת 1908, על השיטה ליצירת תצלומים צבעוניים המבוססים על תופעת ההתאבכות.

ליפמן נולד למשפחה יהודית בהולריך שבלוקסמבורג. כשהיה בן שלוש עברה משפחתו לפריז שבצרפת. ליפמן המציא את האלקטרומטר שהוא אבי האלקטרוקרדיוגרם הראשון.

## קישורים חיצוניים

* ביוגרפיה באתר האנציקלופדיה היהודית
* גבריאל ליפמן, אנשי סגולה - יהודים זוכי פרס נובל, באתר בית התפוצות.
* 
* 

קטגוריה:זוכי פרס נובל לפיזיקה
קטגוריה:פיזיקאים יהודים צרפתים
קטגוריה:זוכי פרס נובל יהודים צרפתים
קטגוריה:ממציאים יהודים צרפתים
קטגוריה:יהודים לוקסמבורגים
קטגוריה:עמיתים יהודים בחברה המלכותית
קטגוריה:עמיתים זרים בחברה המלכותית
קטגוריה:בוגרי אקול נורמל סופרייר
קטגוריה:צרפתים שנולדו ב-1845
קטגוריה:צרפתים שנפטרו ב-1921
כובע הקוסם

**[[כובע]] ה[[קוסם]]** (באנגלית: **The Sorcerer's Hat**) היה מבנה ששימש כסמל וכלוגו של פארק השעשועים **[[אולפני הוליווד של דיסני]]** באתר הנופש דיסניוורלד שבפלורידה.
 
## היסטוריה
בעת הקמת הפארק, בשנת 1988 שימש מגדל אירפול כסמל וכלוגו הפארק. במהלך חגיגות 100 שנות הקסם שנערכו בשנת 2001 (חגיגות 100 השנים להולדתו של וולט דיסני) שונה סמל ולוגו הפארק ונבנה "כובע הקוסם" - כובעו של מיקי מאוס בדמותו כשוליית הקוסם מתוך הסרט ההנפשה **[[פנטסיה (סרט)|פנטסיה]]**. מתחת לכובע מצויה חנות. 

בדומה לסמלים אחרים של פארקי דיסני, הכובע נבנה במיקום אותו ניתן לראות ישירות מהכניסה הראשית אל פארק השעשועים.

באוקטובר 2014 נחשף כי הכובע ייגנז מהפארק, ובינואר 2015, התחילו את הסרת כובע הקוסם מהפארק שנמשכה 49 יום עד 25 בפברואר 2015.

## קישורים חיצוניים

קטגוריה:דיסני: פארקי שעשועים
קטגוריה:אולפני הוליווד של דיסני
קטגוריה:דיסניוורלד
זברי

שמאל|ממוזער|550px|זברי ועטיפת האלבום השלישי שלהם,"Гокда Мы Вместе Никто Не Круче (כשאנחנו ביחד, אף אחד לא מגניב יותר)
**זברי** (רוסית: **Звери**) היא להקת פופ רוק רוסית פופולרית, במיוחד בקרב קהילות רוסיה וקהילות רוסיות מחוץ למדינה, כגון בארצות הברית ומערב אירופה.

## היסטוריה
הלהקה הוקמה על ידי רומה זבר (רוסית: Рома Зверь), סולן הלהקה, בשנת 2002. אל זבר הצטרפו הגיטריסט ולדימיר חורוז'י, נגן גיטרת הבס קוסטיה לאבנקי, הדי ג'יי קיריל אנטוננקו והמתופף, מישה קראייב. אלבומה הראשון של הלהקה "גולוד" (מרוסית - "רעב") יצא בפברואר 2003 וזכה להצלחה מסוימת בקרב חברי קהילות רוסיות ברחבי העולם. מעודדים מההצלחה, חברי הלהקה הקליטו את אלבומם השני אשר יצא במרץ 2004 תחת השם "ראיוני קבארטאלי" (מרוסית - "שכונות, מחוזות"), אשר זכה אף הוא להצלחה. במרץ 2006 אלבומה השלישי של הלהקה "קאקדה מי ומייסטה, ניקטו נה קרוצ'ה" (מרוסית - "כשאנחנו ביחד, אף אחד לא מגניב יותר") יצא לאור והמשיך את האהדה לה זכו האלבומים הקודמים. בנובמבר 2006 הופיעו זברי בעיר חיפה שבישראל, וקיבלו אהדה שאמנם לא הייתה שווה לאהדה לה זכו באירופה, אבל גדולה למדי.

## דיסקוגרפיה

**Голод (Golod)**

# Капканы (Kapkany)
# росто такая сильная любовь (Prosto Takaya Sil'naya Lyubov')
# Кольцевая (Kol'cevaya)
# 120
# Маленькая c(Malen'kaya s)
# Камикадзе (Kamikaze)
# Пингвины (Pingviny)
# Дожди-пистолеты (Dozhdi-Pristolety)
# Для тебя (Dlya Tebya)
# Трамвай (Tramvaj)
# Быть добрее (Byt' Dobree)
# Фабрика грез (Fabrika Grez)

**Районы-кварталы (Raiyoni Kvartali)**
# Районы-Кварталы (Raiyoni Kvartali)
# Все, что касается (Vsyo, Shto Kassayeta)
# О любви (O lyubvi)
# Южная ночь (Yuzhnaya Nohtch)
# Молнии (Molni)
# Напитки покрепче (Napitki Pokreptche)
# Все впереди (Vsyo Vperedi)
# Океаны (Ahkiani)
# За любовь из горлышка (Za Lyubov Iz Gorlishka)
# Игра в себя (Igra v Sebya)
# Дело не в этом (Delo Nye v Etom)
# Люба (Lyuba)
# Запомни меня (Zapomni Menya)

**Когда мы вместе никто не круче (Kogda Mi Vmeste Nikto Ne Kruche)**
# Свобода (Svoboda)
# Снегопад (Snegopad)
# Квартира (Kvartira)
# Рома, извини (Roma, Izvini)
# С добрым утром (S Dobrym Utrom)
# Наедине (Naedine)
# Танцуй (Tancui)
# Киборг-убийца (Kiborg-Ubiyca)
# Не предавай (Nye Predavai)
# Лапами вверх (Lapami Vverh)
# Не беда (Ne Beda)
# Солнечный зайчик (Solnetchni Zaichik)
# До скорой встречи!(Do Skoroj Vstrechi!)
# Веселые гастроли (Veseliye Gastroli)

**Дальше (Dal'she)**
# Дальше (Dal'she)
# Я с тобой (Ya s Toboi)
# Спасибо (Spacibo)
# Брюнетки и блондинки (Bryunetki i Blondinki)
# Тебе (Tebe)
# Моя любовь (Moya Lyubov')
# Дельфины (Delifini)
# Оба (Oba)
# Глазки (Glaziki)
# Трамвай (Trambai)
# Говори (Govori)
# Пока (Poka)


## קישורים חיצוניים

* 

קטגוריה:להקות רוסיות
קטגוריה:להקות פופ רוק
קטגוריה:להקות שהוקמו בשנת 2002
קטגוריה:זוכי פרס המוזיקה של MTV אירופה
משק לשעת חירום

**משק לשעת חירום (מל"ח)** הוא גוף בין-משרדי בממשלת ישראל המופקד על הכנת מפעלים, שירותים ומוצרים חיוניים במשק לשעת חירום, על מנת לאפשר שגרת חיים תקינה ככל האפשר בעורף. כן אחראי מל"ח על הפעלת אותם גורמים בעת מלחמה או שעת חירום, על הכנת הרשויות המקומיות ועל היערכות לקליטת מפונים. בשנת 2009 התמזג מל"ח (משק לשעת חירום) לתוך רשות חירום לאומית (רח"ל).

## היסטוריה
מערך מל"ח הוקם ב-1955 ביוזמת ראש הממשלה דוד בן-גוריון, שראה כי גיוס תכוף של אמצעים וכח אדם לצבא, גורם למחסור במשק. ההחלטה העקרונית על הקמת מל"ח התקבלה בממשלה בשנת 1955. בשנת 1965 נקבע כי שר הביטחון יעמוד בראש מל"ח, אך בראש המטה עמד מאיר מרדור, שהקים את תשתית הפעולה שלו. רק בשנת 1972 קבעה הממשלה את סמכויותיה ותפקידיה של ועדת מל"ח. בשנת 1986 הוקם מטה מל"ח ארצי בראשות ממלא מקום קבוע לשר הביטחון, ונקבעה חלוקה מרחבית המקבילה לפיקודי צה"ל.

### מלחמת לבנון השנייה
במהלך מלחמת לבנון השנייה נמתחה ביקורת על כך שמערך מל"ח לא הופעל, אף שיועד בדיוק לאותם מקרים. מדו"ח ביניים של הוועדה לבחינת מוכנות העורף במצבי חירום עולה כי רק שבועיים לאחר פרוץ המלחמה עלתה לראשונה האפשרות להשתמש במל"ח, ואולם היא כלל לא הוצגה בפני הממשלה. תחת זאת, הוקם אד-הוק המנ"ל - מרכז ניהול לאומי. הוועדה מתחה ביקורת על כך שאף שהיה בנמצא מערך שיכול היה לתת מענה לבעיות שהתעוררו במהלך המלחמה, הוקם גוף שסמכויותיו מוטלות בספק, ושלא מילא את תפקידו כיאות.

### לאחר מלחמת לבנון השנייה
בהתאם להחלטת השרים לביטחון לאומי משנת 2007, אוחדו ב-23 באוגוסט 2009 מל"ח ורח"ל. לכן הגוף שמתאם בין משרדי הממשלה, רשויות ייעודיות ומקומיות לבין ועדות המל"ח השונות הוא רח"ל. המטרה של הגוף המאוחד הוא להבטיח את המשך פעילות המפעלים והשירותים החיוניים לקיום האוכלוסייה, לצמצם שיבושים אפשריים ולאפשר קיום שגרת חיים סבירה ככל הניתן.

משק לשעת חירום הוחל באזור הדרום במבצע עופרת יצוקה, במבצע עמוד ענן ובמבצע צוק איתן.

## מבנה
### ועדת מל"ח העליונה
המוסד העליון במל"ח הוא ועדת מל"ח העליונה. פורמלית עומד בראש הוועדה שר הביטחון, ואולם בפועל, החל משנת 1986 ממלא את התפקיד ממלא מקום קבוע. חברי הוועדה האחרים הם המנהלים הכלליים של כל משרדי הממשלה, מנכ"ל הסוכנות היהודית, יו"ר ארגון המועצות האזוריות, יו"ר מרכז השלטון המקומי, נציג המטכ"ל ונציג משטרת ישראל. בשנת 2009 אוחד מערך המל"ח והוטמע ברח"ל (רשות החירום הלאומית) הפועלת כרשות בתוך משרד הביטחון.

### ועדות מל"ח
לוועדת המל"ח העליונה כפופים מטה מל"ח ארצי, ועדות מל"ח פיקודיות (צפון, מרכז ודרום, על פי גבולות הגזרה של פיקודי צה"ל) ועדות מל"ח מחוזיות וועדות מל"ח מקומיות.

### רשויות ייעודיות
מספר גופים בממשלה נקבעו כ"רשות ייעודית". כרשויות ייעודיות, הוסמכו, באישור ועדת מל"ח העליונה, לבצע מספר פעולות הקשורות בהפעלת מל"ח. בין הגופים -משרד הבריאות, משרד החקלאות, משרד הפנים, משרד התמ"ת, משרד החינוך ועוד.

## קישורים חיצוניים
* החלטת ממשלה מס' 1716
* 

## הערות שוליים

קטגוריה:ישראל: חירום
קטגוריה:ארגוני הגנה אזרחית
קטגוריה:משרד הביטחון
קטגוריה:הגנה אזרחית בישראל
צ'יטה (מחוז)

**מחוז צ'יטה** (ברוסית: **Читинская область**) היה אחד ממחוזות רוסיה. מחוז צ'יטה שכן בסיביר וגבל בסין ובמונגוליה. המחוז נוסד בשנת 1937 ובוטל ב-1 במרץ 2008 תוך הקמת חבל זבאיקלסקי. מחוז צ'יטה כלל 28 נפות ומחוז אוטונומי אחד - מחוז אוטונומי אגיני בוריאטי.

## היסטוריה של המחוז
רוסים גילו מכרות כסף ובנו ערים ראשונות שפרחו החל המאה ה-19. העיר המרכזית במחוז עד מחצית המאה ה-19 הייתה נרצ'ינסק לאחר צ'יטה. 

לאחר מהפכת אוקטובר ארגן ההטמאן גריגורי סמיונוב מרד נגד הבולשביקים בתחנת הרכבת ברזובקה. לאחר שלא זכה לתמיכה עזב את עבר הבאיקל (זבאיקליה) למנצ'וריה על מנת להתארגן מחדש. ב-26 באוגוסט 1918 הצליח סמיונוב לכבוש את מחוז צ'יטה מידי הבולשביקים בסיוע חיל המשלוח הצ'כי. ב-9 במאי 1919 הכריז על עצמו סמיון כהטמאן של הקוזאקים הזבאיקליים בעיר צ'יטה. הוא לא שלח את חייליו לעזרת האדמירל קולצ'אק ואף ניסה ליצור קשרים טובים עם הקומוניסטים. 

ב-4 בינואר 1920 קיבל מאדמירל קולצ'אק את התואר "מושל האזורים הרחוקים של האימפריה הרוסית", אך לא הצליח להתמודד עם הפרטיזנים הקומוניסטיים במחוזו שערכו 3 מבצעים גדולים בתקופה בין אפריל לנובמבר 1920 כדי לכבוש את צ'יטה. בסוף אוקטובר 1920 נאלץ סמיונוב לסגת מצ'יטה. באפריל 1920 הקימו הקומוניסטים את רפובליקת המזרח הרחוק וצ'יטה הפכה לבירתה. בנובמבר 1922 הרפובליקה הוכנסה לתוך ברית המועצות. בשנת 1937 הוקם מחוז צ'יטה.

## חלוקה אדמיניסטרטיבית
המחוז מחולק ל-28 נפות. החלוקה הנוכחית קיימת משנת 1977 כאשר נוסדה נפת קרסנוקמנסק. כל ראש נפה נבחר בבחירות כלליות. ירידה באוכלוסייה ומחלות אונקולוגיות מאפיינות את כל הנפות.

## יהדות עבר הבאיקל
היהודים הראשונים הגיעו יחד עם האסירים הדצמבריסטים, חלקם היו אסירים, ורבים מהם נשארו לגור בסיביר. לאחר שנת 1851, יהודים רבים הגיעו לצ'יטה. היהודים היו פעילים בחייה של העיר, ורבים מהם שימשו בתפקידים חשובים בתעשייה ובמסחר. לאחר מלחמת האזרחים ברוסיה רוב יהודים עזבו את מקומותם ועברו לסין. כיום נותרו במחוז כמה מאות יהודים שהגיעו לעיר מאוקראינה ובלארוס.

## מסודות השכלה גבוהה
כמעט כל מסודות השכלה גבוהה נמצאים בצ'יטה ביניהם:
* האקדמיה הממלכתית לרפואה
* המכון לפילולוגיה ולתקשורת בינתרבותית

## קישורים חיצוניים

* 

*
קטגוריה:רוסיה: סובייקטים פדרליים לשעבר
קטגוריה:מדינות וטריטוריות שהוקמו ב-1937
שלדון גלאשו

**שלדון לי גלאשו** (באנגלית: **Sheldon Lee Glashow**; נולד ב-5 בדצמבר 1932 בברוקלין, ניו יורק) הוא פיזיקאי יהודי-אמריקאי, פרופסור אמריטוס באוניברסיטת הרווארד ופרופסור באוניברסיטת בוסטון וחתן פרס נובל לפיזיקה.

## קורות חיים
נולד בניו יורק לאמו בלה לבית רובין ואביו לואיס גלוצ'ובסקי שהיה שרברב.
ב-1950 סיים את לימודיו בתיכון ברונקס למדעים, במחזור שבו למד גם סטיבן ויינברג, עמו חלק לימים פרס נובל. בשנת 1954 קיבל תואר ראשון מאוניברסיטת קורנל וב-1959 קיבל תואר דוקטור לפיזיקה מאוניברסיטת הרווארד, על עבודה בהנחייתו של ג'וליאן שווינגר. בשנים 1962–1966 היה פרופסור חבר באוניברסיטת קליפורניה בברקלי. ב-1966 הצטרף לסגל המחלקה לפיזיקה באוניברסיטת הרווארד, שם שימש פרופסור עד פרישתו לגמלאות בשנת 2000.

ב-1960 גילה את הכוח האלקטרו-חלש ביחד עם סטיבן ויינברג. בשנת 1979 זכו השניים בפרס נובל לפיזיקה יחד עם מחמד עבד א-סלאם.

גלאשו הוא מתנגד חריף לתיאורית המיתרים, מכיוון שאינה מובילה לניבוי שניתן לבחינה ניסויית. הא אף כינה אותה "גידול" וניסה ללא הצלחה למנוע את קבלת אנשיה למחלקתו בהרווארד.

בשנת 1989 קיבל גלאשו תואר דוקטור לשם כבוד מאוניברסיטת בר-אילן.

## קישורים חיצוניים

* Sheldon Lee Glashow ביוגרפיה באתר זוכי פרס נובל
* Interview with Glashow on Superstrings מידע על שלדון גלאשו
* שלדון גלשאו, אנשי סגולה - יהודים זוכי פרס נובל, באתר בית התפוצות.
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:סגל אוניברסיטת בוסטון
קטגוריה:זוכי פרס נובל לפיזיקה
קטגוריה:זוכי פרס נובל יהודים אמריקאים
קטגוריה:פיזיקאים יהודים אמריקאים
קטגוריה:סגל אוניברסיטת הרווארד
קטגוריה:יהודים חברי האקדמיה הלאומית למדעים של ארצות הברית
קטגוריה:יהודים חברי האקדמיה הרוסית למדעים
קטגוריה:בוגרי תיכון ברונקס למדעים
קטגוריה:בעלי תואר דוקטור מאוניברסיטת הרווארד
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:בוגרי אוניברסיטת קורנל
קטגוריה:זוכי מדליית אוסקר קליין
קטגוריה:אמריקאים שנולדו ב-1932
מגדל אירפול

שמאל|ממוזער|250px|
**מגדל אירפול** (באנגלית: **Earful Tower** - "המגדל מלא האוזניים"- משחק מילים על השם מגדל אייפל) היה הסמל והלוגו של פארק השעשועים אולפני הוליווד של דיסני באתר הנופש דיסניוורלד שבפלורידה מאז הקמתו של פארק השעשועים ועד החלפת הסמל בכובע הקוסם בשנת 2001. מגדל זהה בצורתו משמש כיום כסמל וכלוגו של פארק השעשועים אולפני וולט דיסני באתר הנופש דיסנילנד פריז.

המגדל הוא למעשה מגדל מים שלראשו מחוברים שתי אוזניים שחורות כדוגמת אוזניו של מיקי מאוס, ובכך דומה המגדל לראשו של מיקי מאוס. המגדל בנוי בדומה למגדלי המים שהיו מקובלים באולפני הסרטים של הוליווד בראשית המאה, ועליהם היה (ולרוב עדיין נמצא) לוגו האולפן.

בחג המולד נהוג להלביש על המגדל כובע סנטה קלאוס אדום.

## קישורים חיצוניים

קטגוריה:דיסני: פארקי שעשועים
קטגוריה:אולפני הוליווד של דיסני
קטגוריה:דיסניוורלד
קטגוריה:דיסנילנד פריז